РЕГЛАМЕНТ (ЕО) № 1068/2007 НА КОМИСИЯТА
от 17 септември 2007 година
за одобряване на неминимална промяна на спецификацията на наименование, вписано в Регистъра на защитените наименования за произход и защитените географски указания, Queso Nata de Cantabria (ЗНП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1) и по-специално член 7, параграф 4, алинея първа от него,
като има предвид, че:
(1)
В съответствие с член 9, параграф 1, първа алинея и във връзка с член 17, параграф 2 от Регламент (ЕО) № 510/2006 Комисията разгледа заявката на Испания за одобряване на промяна на спецификацията на защитеното наименование за произход „Queso de Cantabria“, регистрирано съгласно разпоредбите на Регламент (ЕО) № 1107/96 на Комисията (2).
(2)
Поради факта, че горепосочената промяна не е минимална по смисъла на член 9 от Регламент (ЕО) № 510/2006, Комисията публикува заявката за промяна в съответствие с член 6 от посочения регламент в Официален вестник на Европейския съюз (3). В Комисията не са постъпили възражения, следователно по силата на член 7 от Регламент (ЕО) № 510/2006 промяната следва да бъде одобрена,
ПРИЕ НАСТОЯЩИЯ РЕГЛАМЕНТ:
Член 1
Публикуваната в Официален вестник на Европейския съюз промяна на спецификацията на наименованието, посочена в приложението към настоящия регламент, се одобрява.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 септември 2007 година.